cyanic-selkie/wikianc huggingface dataset:
Vliegtuigontvoering 'Landshut'
Verfilming
In Augustus 2007 het bekend geword, dat die eerste Duitse TV-Kanaal ARD die Drama op die Landshut sal verfilm. Vir die TV-film Mogadishu Welcome, met uitsending wat vir 2008 beplan is, is die akteurs Thomas Kretschmann as loods Jürgen Schumann, Christian Berkel in die rol van die bondskanselier Helmut Schmidt asook Nadja Uhl as lugwaardin Gabriele Dillmann en Jürgen Tarrach as Hans-Jürgen Wischnewski gekontrakteer. Die rol van die medevlieënier van die Landshut, Jürgen Vietor is deur Simon Verhoeven vertolk.
Gotthard Heinrici
Gotthard Fedor August Heinrici (25 Desember 1886 - 10 Desember 1971) was 'n Duitse generaal tydens die Tweede Wêreldoorlog. Heinrici word beskou as die voorste verdedigingsdeskundige van die Wehrmacht. Hy was die opperbevelvoerder van die weermaggroep Vistula, gevorm uit die oorblyfsels van weermaggroep A en weermaggroepsentrum om Berlyn te verdedig teen die Sowjet-leërs wat van die Vistula-rivier af opgevlieg het.
Suurlemoen-tongvis
Die Suurlemoen-tongvis (Barnardichthys fulvomarginata), voorheen (Solea fulvomarginata), is 'n vis wat endemies is aan Suid-Afrika en kom vanaf Valsbaai tot by die Oos-Kaap voor. In Engels staan dit bekend as die Lemon sole.
Voorkoms
Die lyf is bruinerig geel en die vis word 26 cm lank.
Habitat
Hulle kom in seewater voor wat nie dieper as 50 m is nie.
Landtag
Landtag (Duits) (Nederlands: Landdag) is 'n term waarmee die parlemente van die deelstate (Länder) van die Bondsrepubliek Duitsland aangedui word. Die benaming Landtag word deur 13 van die 16 deelstate gebruik. 'n Uitsondering is die drie stadstate: in Berlyn dra die parlement die naam Abgeordnetenhaus, in Hamburg en Bremen word die naam Bürgerschaft gebruik.
Artikel 28 van die Grondwet van die Bondsrepubliek Duitsland skryf voor dat iedere deelstaat moet sorg vir volksverteenwoordigers wat verkies word by wyse van algemene, direkte, vrye, gelyke en geheime verkiesings. Die Landtage in Duitsland word om die vyf jaar verkies, met die uitsondering van die Bürgerschaft van Bremen, waar die verkiesing elke vier jaar gehou word. Die hooftake van die Landtage is beheer van en oorsig oor die deelstaatregering, om wetgewing te bepaal en om die begroting van die deelstaat goed te keur.
Henry Vahl
Henry Vahl (Stralsund, 26 Oktober 1897 - Hamburg, 21 Julie 1977) was 'n Duitse akteur.
Jeug en opleiding
Henry Vahl word gebore as die oudste van vier kinders van Franz Vahl, 'n seeman; sy broer was die akteur Bruno Vahl-Berg en sy suster Lissy was die moeder van die akteur Edgar Bessen. Reeds as kind verskyn Vahl in sy geboortestad in meerdere rolle. Toe die skip van sy vader in 1905 verniel word deur 'n stormvloed, verhuis die familie die jaar daarna na Kiel. Na beëindiging van sy opleiding in die drukkersbedryf werk hy in die suiwelbedryf en by die Hansahotel, waar die direkteur van die Kieler Stadsteater hom opmerk en aan hom 'n kontrak bied. In 1916 speel hy sy eerste rol in die stuk Peterchens Mondfahrt. Hy werk in 1915 by Howaldtswerke-Deutsche Werft ten einde diensplig te vermy.
As akteur
In 1918 gaan Vahl na die Lübeckse Hansatheater. In 1926 gaan hy as akteur en regisseur na die Bernburg an der Saale, maar die teater word reeds in 1929 gesluit, waarna hy na Berlyn verhuis en na enkele kleinere rolle en optredes by die Duitse Teater deur Heinz Hilpert gekontrakteer word.
In 1950 gaan die egpaar Vahl na Hamburg, waar Vahl optree in die Flora-Teater en die Teater im Zimmer van Helmuth Gmelin, maar ook in die Jungem Teater van Friedrich Schütters (teenswoordig die Ernst-Deutsch-Theater), waar hy die rol speel van die ou landarbeider Candy in 'n toneelverwerking van die roman Von Mäusen und Menschen. In Maart 1958 word die stuk Meister Anecker deur August Lähn in die Ohnsorg Teater gespeel, maar die akteur Otto Lüthje, wat die rol moes speel van die skoenmaker vakleerling Matten, word kort voor die première siek, met die gevolg dat Vahl as plaasvervanger aangevra word, waarna hy 'n gerekende akteur word. In die daaropvolgende jare verskyn hy in meer as 100 rolle, dikwels saam met Heidi Kabel. Van groot belang was die hoofrolle in Schneider Nörig en Vater Phillip, as Ewald Brummer in Tratsch im Treppenhaus en as Mandus Sötje in Mien Mann, de fohrt to See.
In 1972 verlaat Henry Vahl die Ohnsorg-teater. Hy het amptelik die teater verlaat weens ouderdom, maar nie-amptelik sou hy na bewering 'n meningsverskil gehad het met Günther Siegmund, die opvolger van wyle Hans Mahler. Siegmund wou die ensemble verjong en Henry Vahl na 1969/70 opsy stoot. Mahler het belowe om die toneelstukMeister Anecke nog een keer op te voer ten einde hom van die verhoog afskeid te laat neem, maar Siegmund het geen verpligting daaroor gevoel nie.
Alhoewel hy in toenemende mate sy tekste nie kon onthou nie, begin hy in 1973 op te tree by die St. Pauli Teater van Kurt Collien, waar hy nog 43 keer in Meister Anecker en vanaf 1974 nog 168 keer as Zitronjette optree.
Privaat lewe en afsterwe
In 1918 ontmoet hy Germaine Koch by die Hansa-teater in Lübeck. Hy het aan haar verloof geraak en in 1920 saam met haar verhuis na Braunschweig waar hulle op 31 Januarie 1925 die knoop deurgehak het.
Sy vrou is in 1975 oorlede, en in Februarie 1976 het hy 'n infarksie gehad waarvan hy nooit sou herstel nie. Hy is op 21 Julie 1977 in die ouderdom van 79 in Hamburg oorlede aan die gevolge van 'n bloedsomloopstoornis. Hy is langs sy broer Bruno by die kerkhof in Ohlsdorf begrawe.
Aandenkings
'n Park naby sy huis in die distrik van Eimsbüttel is na hom vernoem (Henry Vahl-Park). In 2014 in die Gaarden (Kiel)-distrik is die plein voor die huis waar Vahl van 1912 tot 1919 gewoon het herdoop tot Henry-Vahl-plein.
Werner von Fritsch
Thomas Ludwig Werner Freiherr von Fritsch (4 Augustus 1880 - 22 September 1939) was lid van die Oberkommando der Wehrmacht (OKW - die Duitse Hoër Bevelstruktuur). Hy was opperbevelvoerder van die Duitse Leër vanaf 1933 tot Februarie 1938, toe hy gedwing is om te bedank nadat hy vals beskuldig is dat hy homoseksueel was.
Montclare
Montclare is 'n voorstad of township van Johannesburg, 10 km wes van die stadsaal. Dit bestaan uit net vyf straatblokke.
Lloyd Nolan
Lloyd Nolan (11 Augustus 1902 – 27 September 1985) was 'n Amerikaanse akteur. Hy was bekend vir sy rolle in die rolprente The Street with No Name (1948), Airport (1970), en Hannah and Her Sisters (1986), en in die televisiereeks Julia (1968).
Tebe (maan)
Tebe (Grieks: Θήβη), ook bekend as Jupiter XIV, is die vierde naaste maan aan Jupiter. Dit is op 5 Maart 1979 deur Stephen P. Synnott ontdek op foto's wat deur Voyager 1 geneem is terwyl dit om Jupiter gewentel het. Sy voorlopige naam was S/1979 J 2, en in 1983 is dit amptelik hernoem na die nimf Tebe in die Griekse mitologie, wat ’n minnares was van Zeus, die Griekse weergawe van die Romeinse god Jupiter.
Tebe is die tweede grootste van die vier binnemane en wentel binne die buiterand van die Tebe-gaasring wat gevorm word deur materiaal van sy oppervlak. Sy wentelbaan is sowat 222 000 km van die planeet af.
Tebe is in 1979 en 1980 deur Voyager 1 en Voyager 2 afgeneem en later, in die 1990's in groter detail, deur die Galileo-ruimtetuig. Die wentelbaan het ’n eksentrisiteit (afwyking) van net 0,0175 en ’n inklinasie van 1,076° tot Jupiter se ewenaar. Sulke klein waardes is ongewoon vir ’n binnemaan en is waarskynlik vanweë die invloed van die heel binneste Maan van Galilei, Io.
Nes die ander binnemane is dieselfde kant van Tebe altyd na Jupiter gekeer.
Grasrivier
Die naam Grasrivier kan beteken:
Willie Hofmeyr
William (Willie) Angus Hofmeyr (Montagu 16 Maart 1869 – Stellenbosch 18 Oktober 1953) was 'n Afrikaanse kultuurleier en sakeman.
Willie Hofmeyr was die derde seun van ds. Servaas Hofmeyr. Sy oom was prof. Nicolaas Hofmeyr, hoogleraar aan die Teologiese Kweekskool op Stellenbosch. Sy oudste broer was Henry John Hofmeyr, die Randse pionier, prokureur, opvoedkundige en vooraanstaande figuur in die openbare lewe.
Nadat Willie Hofmeyr sy BA-graad in 1889 op Stellenbosch verwerf het, praktiseer hy in die regte in Johannesburg en ná die Anglo-Boereoorlog word hy vennoot in die firma Bisset en Hofmeyr in Kaapstad. Hy was medestigter en eerste sekretaris van die Afrikaanse Taalvereniging (A.T.V.) en ook een van die stigters van die Zuid-Afrikaanse Akademie voor Taal, Letteren en Kunste (nou die Suid-Afrikaanse Akademie vir Wetenskap en Kuns) en die Hoërskool Jan van Riebeeck in Kaapstad.
Keysersrivier
Die Keysersrivier is ‘n stroom in die Constantiavallei in die Kaapse Skiereiland van Suid-Afrika.
Willie Hofmeyr
Hy het egter in veel meer as net die politiek belanggestel en hom veral die verarming van Afrikaanssprekendes vanweë die Anglo-Boereoorlog en die Rebellie van 1914 ter harte geneem. Hofmeyr het besef iets sou aan die lewensomstandighede van sy volksgenote gedoen moes word en so speel hy 'n leiersrol in die stigting van die lewensversekeringsmaatskappy Sanlam in 1918 en in dieselfde jaar 'n filiaal, die korttermynassuransiemaatskappy Santam. Van albei dié instellings was hy die eerste voorsitter, poste wat hy lewenslank sou beklee. Hy was ook tot en met sy dood voorsitter van African Homes Trust, vir wie Santam uitgekoop het, en Bonuskor.
Die Universiteit van Stellenbosch het hom in 1947 vereer met 'n eredoktorsgraad D.Com. Ná sy dood stel die Nasionale Pers die W.A. Hofmeyr-prys vir letterkunde tot sy nagedagtenis in.
Keysersrivier
Volgens oorlewering dra die riviertjie die naam van Johannes Kaiser wat glo daarin verdrink het.
Aston-universiteit
Aston-universiteit is 'n universiteit in Birmingham, Engeland.
Laerskool Menlopark
Laerskool Menlopark is 'n openbare skool vir Afrikaans-sprekende primêre leerders wat in Tiende Straat, Menlopark, Pretoria naby Hoërskool Menlopark geleë is.
Geskiedenis
Laerskool Menlopark is op 7 Januarie 1953 met 310 skoliere geopen.
Skoolwapen en Leuse
In 1954 het die destydse skoolhoof, mnr. B.H.P. du Toit, 'n skoolwapen en -leusekompetisie vir die leerlinge uitgeskryf. Die wenner was Estelle Knobel (tans Rosseau), 'n standerd 5-leerling. In hierdie wapen is Afrikaner-patriotisme en liefde vir die natuur saamgesnoer.
Die gemsbok is 'n dier wat gekenmerk word deur sy ongelooflike gehardheid en sy statige trotse houding. By hierdie trotse gemsbok pas die leuse "Wees Fier", die refrein van die gedig "Komaan" van Jan F.E. Cilliers. Die strewe is dat hierdie leuse en wapen 'n rigtinggewende krag gedurende die leerlinge se skoollewe en ook latere loopbane sal wees.
Tim Talman
Tim Talman is 'n Amerikaanse akteur. Hy is bekend vir sy rolle in die rolprente National Treasure: Book of Secrets (2007) en In the Orchard (2018), en in die televisiereekse CSI: Crime Scene Investigation (2000) en 24 (2001).
Laerskool Menlopark
Skoollied
Die skepper van die skoollied was dr. O.A. van der Stoep, wat ook op 'n latere stadium Die Hoërskool Menlopark se skoollied geskryf het. Alhoewel die ontstaan van die melodie en woorde spontaan en feitlik gelyktydig plaasgevind het, was dit volgens 'n sekere patroon en moes dit voldoen aan bepaalde vereistes wat dr. van der Stoep vir homself neergelê het. Die lied moes slegs een strofe hê; dit moes eenvoudig en singbaar wees vir kinders vanaf graad 1 tot graad 7. Die lied moes dus kort en saaklik, maar met diepe krag van woorde wees. Die inspirasie het gekom terwyl dr. van der Stoep in 1963 met vakansie in die Kalahari was.
Die woorde lui:
Katalane
Die Katalane (Katalaans, Frans en Oksitaans: catalans; Italiaans: catalani; Spaans: catalanes) is 'n etniese groep inheems aan die outonome gemeenskap Katalonië in die noordooste van Spanje. Hulle deel 'n gemeenskaplike Katalaanse kultuur, afkoms en praat Katalaans as moedertaal asook Spaans of Frans as tweede taal. Katalane vorm 'n nasie in die noordwestelike outonome gemeenskap Katalonië. Streng gesproke verwys die term Katalane na die bevolking van Katalonië wat net van Katalaanse afkoms is.
Wêreldwyd leef omtrent 8,2 miljoen Katalane, waarvan sowat 7,5 miljoen in Katalonië. In 'n breër sin verwys die term Katalane ook na mense van Katalaanse afkoms wat in die sogenaamde "Katalaanse lande" (Països Catalans) leef en Katalaans praat. Die Katalaanse lande sluit naas Katalonië nog Andorra, die Baleariese Eilande, die outonome gemeenskap Valencia, die Franse departement Pyrénées-Orientales en die stad Alghero op die Italiaanse eiland Sardinië in.
Josef-Ernst Fürst Fugger von Glött
Josef-Ernst Graf Fugger von Glött, sedert 1940: Fürst Fugger von Glött (26 Oktober 1895, Kirchheim in Schwaben - 13 Mei 1981, Miesbach) was 'n Duitse politikus en verteenwoordiger van die Christelike Sosiale Unie (CSU) van Beiere. Hy was tussen 1949 en 1953 'n lid van die Duitse Bundestag. Hy was van 1954 tot 1962 lid van die Landtag van Beiere. Hy is 'n lid van die beroemde Fugger-familie, die voorste bankiers van die Renaissance era.
Vroeë lewe
Joseph-Ernst Fugger von Glött is op 26 Oktober 1895 in die Kirchheim-kasteel naby Augsburg gebore. Hy was die derde kind en eerste seun van Carl Ernst Fürst Fugger von Glött en sy vrou Elisabeth (Gräfin von Quadt-Wykradt-Isny). As lid van die beroemde Fugger-familie is Fugger von Glött gebore in rykdom en mag. Sy vader het verdere roem en mag verwerf deur te dien as president van die hoërhuis van die Beierse Landtag.
Fugger von Glött ontvang die tipiese opvoeding vir 'n jong, aristokratiese man van sy tyd: hy voltooi sy Abitur aan die elite Gimnasium Stella Matutina ('n Jesuïeteskool), en dien tydens die Eerste Wêreldoorlog as 'n luitenant in 'n uiters gesogte Beierse kavallerieregiment, en voltooi sy "Studium'' (Hoër onderwyssertifikaat) na die oorlog aan die Universiteit van Hohenheim.
Sy eerste huwelik was met prinses Stephanie van Hohenzollern (1895-1975, die oudste dogter van prins Karl Anton van Hohenzollern en prinses Joséphine Caroline van België) tussen 1920 en 1943. In 1975 trou hy met Angela von Kienlin (gebore in 1935), wat 40 jaar jonger as hy was.
By die dood van sy vader in 1940 het Fugger von Glött die amptelike leierskap van die huishouding oorgeneem.
Era van die Nasionaal-Sosialistiese Duitse Arbeidersparty
Fugger von Glött is in 1939 as 'n offisier in die Wehrmacht aangestel, maar is vanweë die Prinzenerlass verhinder om te dien. Nadat hy uit militêre diens ontslaan is sluit Fugger von Glött aan by die Kreisau-sirkel.
Na-oorlogse tydperk
Na die oorlog keer Fugger von Glött terug na sy geboortestad om homself weer aan sy gesin en sakeryk toe te wy. Gedurende hierdie tyd was hy verantwoordelik vir die aktiwiteite van die vele instellings van die gesin, insluitend die heropbou en uitbreiding van die Fuggerei in Augsburg.
Fugger von Glött het homself vinnig in die politiek laat geld en die Christelike Sosiale Unie van Beiere (CSU) in 1945/1946 help stig. Hy dien vervolgens in die eerste Bundestag, en was president van die [http: //www.interparlamentitaire.de/ Interparlementêre Komitee] vanaf 1953 tot 1956. Hy was ook lid van die Landtag van Beiere van 1954 tot 1962. Hy het sy mede Kreisauer Kreis oorlewende, Rudolf Ruby, bygestaan deur sy kasteel aan te bied as 'n bymekaarkomplek vir Ruby se Deutsche Harmonia Mundi kunstenaars.
In 1965 ontvang hy die Orde van Verdienstelikheid van die Bondsrepubliek Duitsland.
J.C.B. van Niekerk
Jacobus Carel Bender (Brand) van Niekerk (1886—?) was ’n Afrikaanse dramaturg.
Lewe en werk
Van Niekerk is in 1886 gebore. As Hollandse onderwyser kom hy na Suid-Afrika en aanvaar in 1909 ’n pos as onderwyser by die Upper School in Colesberg. Later verhuis hy na Kaapstad. Hy is ’n lid van die Van Riebeeck-genootskap wat ten doel het om Suid-Afrikaanse historiese dokumente uit te gee.
Skryfwerk
Die Engelse drama Adam Tas (wat hy saam met Allen E. Thompson skryf) beeld die opstand van die vryburgers teen die korrupte bewind van Goewerneur Willem Adriaan van der Stel aan die Kaap uit. Die geskiedkundige aksie word gekomplementeer deur die fiktiewe newe-verhaal van twee halfbroers, waar die een die donker seun is van ’n prominente burger se jeugdige verhouding met ’n swart slawemeisie uit Indonesië. Die kontensieuse tema van rassevermenging en rasseverhoudinge word dus reeds in hierdie drama behandel en die dramaturg neem hierdie tema verder in sy Afrikaanse dramas. “Slagoffers” speel ook af in die tyd van Willem Adriaan van der Stel en behandel in hoofsaak dieselfde problematiek as “Adam Tas.” “Van Riet van Rietfontein” stel die Afrikaneridentiteit en meerderwaardigheidsgevoel teenoor ander rasse in Suid-Afrika, soos dit in uiting kom teen die swart en Joodse karakters. Jan van Riet, die eienaar van die plaas Rietfontein, word uitgebeeld as iemand met kru rassistiese idees, wat in opstand kom teen enige pogings om gekleurde mense op te hef. In direkte teenstelling is die universiteitsprofessor Prins (en Jan se seun Pieter, ook professor) oortuig daarvan dat die gekleurde mense opgehef moet word en dat hulle in die toekoms ’n rol sal speel in die regering van die land. Teen hierdie filosofiese agtergrond kondig Van Riet se seun Pieter aan dat hy verlief is op Malie Hartman, ’n wêreldbekende violiste, wat gekleurde bloed het. Van Riet verwerp haar as moontlike skoondogter op grond van haar ras, nog voordat hy haar as mens leer ken. Sy rassistiese idees word ontbloot as irrasioneel, veral nadat hy Malie ontmoet, onbewus van haar werklike identiteit en afkoms, en haar dan as die ideale vrou vir Pieter verklaar. Nadat hy egter die waarheid hoor, verset hy hom onverbiddelik teen die troue. Selfs wanneer sy werkers hom verlaat en hy as gevolg van omstandighede in groot armoede gedompel word, weier hy om Malie as skoondogter te aanvaar. Sy swart huishulp, Klara, is egter bereid om hom te help nadat almal anders hom verlaat het, wat dan in skrille kontras staan teen sy rigiede rassisme. Die oorspronklike stuk wat in die Kaap opgevoer is, het as einde die troue van Malie en Pieter, terwyl die gepubliseerde stuk die ontknoping het dat Malie nie bereid is om soveel hartseer te veroorsaak nie en eerder vir Pieter opgee. Tydens beoordeling van die Hertzogprys vir 1932 beskou een van die beoordelaars, P.C. Schoonees, dit as die sterkste drama wat in die beoordelingstydperk verskyn het, terwyl F.C.L. Bosman in Nuwe Brandwag van Februarie 1930 dit bestempel as “miskien die belangrikste drama wat dusver in Afrikaans verskyn het”. In ’n artikel in Die Huisgenoot van 21 Desember 1934 lig R.F.A. Hoernlé “Van Riet van Rietfontein” (saam met Lulu Brewis se kortverhaal “Toets” en Regina Neser se roman “Kinders van Ismail”) uit as voorbeelde in die vroeë Afrikaanse letterkunde waar gekleurde karakters groter moraliteit aan die dag lê as wit karakters.
Panasonic Wild Knights
Die Panasonic Wild Knights (voorheen Sanyo) is ’n Japanse rugbyspan wat in Ōtastad, Gunmaprefektuur geleë is en deelneem aan die Top League. Die span het die 2007–08-seisoen van die kompetisie, onder leiding van Tony Brown (hoewel hy nie die kaptein was nie) oorheers en was die eerste span wat onoorwonne in ’n Top League-seisoen was.
Vroeë jare (1960 tot 1975)
Die Wild Knights is in 1960 gestig deur alumni van die Kumagai Industriële Skool en werknemers van die Toshiba-korporasie. Dit was aanvanklik ’n amateurspan wat gedurende die 1960’s in die Kantō-ligas deelgeneem het en stelselmatig boontoe gevorder het in die rugbypiramide van die prefektuur.
Groei en Sukses (1975 tot 2002)
Na ’n aantal tweede plekke het die klub sewe agtereenvolgende titels tussen 1976 en 1982 gewen en so die dominante rugbyspan in Kantō-chihō geword. Hulle het in 1986 en ’87 weer gewen en is daarna by die Oos-Japanse Rugbykampioenskap ingeskryf om teen ander topklubs van Kantō en Tōhoku deel te neem. Rugby was ’n groterwordende sport in Japan en het in gewildheid en mededingendheid begin toeneem buite die normale vestings van maatskappye en universiteite. Hoewel dit in naam nog ’n amateursport was, het die Wild Knights nietemin hul posisie in die Toshiba-korporasie gebruik om talentvolle buitelanders te huur om vir die maatskappy te ‘werk’ met die eintlike bedoeling om vir die rugbyspan te speel. Hierdie praktyk het hoogty gevier in rugby en ook in voetbal en bofbal.
Vroeë Top League-era (2003 tot 2012)
In 2003 the Japan Rugby Union launched the Top League, Japan's first nationwide domestic rugby competition. Held annually between September and February, the Top League would mark a new future for the sport in Japan and a fully professional structure would help clubs like the Wild Knights to attract better players.
Chiwetel Ejiofor
Chiwetel Ejiofor (gebore 10 Julie 1977) is 'n Engelse akteur en regisseur. Hy is bekend vir sy rolle in die rolprente Dirty Pretty Things (2002), Serenity (2005), 2012 (2009), en 12 Years a Slave (2013).
Panasonic Wild Knights
Vroeë Top League-era (2003 tot 2012)
Immediately prior to the launch of the Top League in 2003, the club were bought by Sanyo and renamed the Sanyo Wild Knights. In the maiden season of the Top League, the club finished in 7th but did manage to win the Fair Play Award for 2003-04. The league that year was won by the Kobe Kobelco Steelers. The Wild Knights fans were also awarded the Japan Special Award for their support and atmosphere. The club's starting scrum-half Wataru Ikeda was also chosen for the league Best XV that year.
Industriële en Kommersiële Bank van China
Die Industriële en Kommersiële Bank van China (ICBC, Chinees: 中国工商银行股份有限公司, Zhōngguó Gōngshāng Yínháng) is die grootste bank in China en die derde grootste in die wêreld. Dit is een van die "Groot Vier" banke in Sjinese staatsbesit – die ander is die Bank van China, Landboubank van China en Chinese Konstruksiebank.
Panasonic Wild Knights
Vroeë Top League-era (2003 tot 2012)
In 2008, the club were crowned Top League champions, managing to go on an 13-game unbeaten record on their way to the title. The club won their second Top League crown in 2010 only to lose out in the play-offs. However, the club's was success was mirrored in the fact that Naoki Kawamata, Shota Horie, Seiichi Shimomura, Tomonori Kitagawa and Atsushi Tatanabe selected in the league's Best XV. Fullback Atsushi Tatanabe was also crowned the league's top scorer and best kicker for 2009.
Panasonic Wild Knights (2012 onward)
Prior to the start of the 2012–13 season, the club were sold to Panasonic corporation and renamed the Panasonic Wild Knights, the name they currently bear. The team colours were switched from red and black to predominantly blue and black.
In 2014, Head Coach Norifumi Nakajima left the club on the back of a historic double championships Top League and All-Japan Rugby Football Championship during the 2013-14 season. On 21 April 2014, it was confirmed that former Wallabies and Crusaders Head Coach Robbie Deans would become the new coach of Panasonic Wild Knights. -->
Eliphas Levi
Eliphas Levi (Parys, 8 Februarie 1810 - Parys, 31 Mei 1875) het 'n groot invloed gehad op moderne Okkultisme. Hy was eers 'n Roomskatolieke priester met die naam Alphonse Louis Constant. Eliphas Levi het in 1856 die Primêre Tarotkaarte gekoppel aan die Hebreeuse alfabet en Kaballa.
Aleister Crowley het beweer dat hy die reïnkarnasie was van Levi Eliphas.
Talon Warburton
Talon Warburton is 'n Amerikaanse akteur. Hy is bekend vir sy rolle in die televisiereekse Guardians of the Galaxy (2015) en Man with a Plan (2016).
Bloedriviermonument
Op die pad tussen Dundee en Vryheid is ŉ afdraaipad na De Jagersdrif wat na die terrein van Bloedriviermonument, ongeveer 23 km verder, lei. Die Slag van Bloedrivier op 16 Desember 1838 het soveel betekenis ingehou dat daar reeds in ŉ vroeë stadium beplan is om ŉ monument op die terrein van die slagveld op te rig. Eindelik het daar ŉ reeks van drie monumente verrys, die een in die plek of ter aanvulling van die vorige.
Die eerste twee monumente
Die eerste Geloftefees op die terrein vind in 1866 plaas op inisiatief van ds. D.P.M. Huet, wat in die Natalse sinode voorgestel het dat die dag herdenk word. ŉ Jaar later, 1867, is daar ŉ groter fees gehou onder leiding van ds. Frans Lion Cachet. By dié geleentheid het die aanwesiges ŉ klipstapel opgerig, ongeveer in die middel van die destydse laer. Hierdie klipstapel was die eerste monument by Bloedrivier.
Tydens die vyftigste gedenkdag, in 1888, is daar ŉ groot fees op die terrein gehou. Besoekers van Natal, Transvaal en die Oranje-Vrystaat, sewentig waens, vyf predikante en ook pres. Paul Kruger en genl. Piet Joubert het die geleentheid bygewoon. Dáár het toe die plan ontstaan om ŉ blywende monument op die plek op te rig. ŉ Komitee is benoem en geld is ingesamel. Na die oorlog is Geloftefeeste al hoe meer, jaar na jaar, by Bloedrivier gehou. In 1928, negentig jaar na die slag, is ŉ komitee onder voorsitterskap van ds. Paul Nel saamgestel om geld vir ŉ monument in te samel. In die jare dertig het die komitee hom daarvoor beywer om ŉ Voortrekkermonument op Bloedrivier geplaas te kry. Daar is egter besluit om dit by Pretoria op te rig. ŉ Besluit om ook ŉ monument by Bloedrivier op te rig, het op sy beurt steun en ook geldelike bystand van die Sentrale Komitee ontvang. Die ontwerp van beeldhouer Coert Steynberg is aanvaar en die hoeksteen is op 16 Desember 1938, in die eeufeesjaar, deur ds. Paul Nel gelê.
Die onthulling van die monument het eers op 16 Desember 1947 plaasgevind, waargeneem deur me. Annie Ebersohn, dogter van J.W. de Jager, Voortrekker en eerste eienaar van die plaas, en J.L. (Oom Lood) Spies, die enigste persoon van die komitee van 1928 wat toe nog daarin gedien het.
“Hierdie simboliese ossewa van grou graniet uit die hart van ons moederaarde getuig van die ideale wat die Voortrekkerkers deur die donkerste nag op die vaste koers gehou het,” het senator A.T. Spies by dié geleentheid gesê.
Vorm en simboliek
Die monument bestaan uit ŉ kakebeenwa op ŉ voetstuk van 15 oplopende trappies, gebou bo-oor die klipstapel. Die wa se tent is toe van agter, maar die voorkant is oop en wys reg noord. In die middel van die wa se vloer of “buikplank” is daar ŉ ronde opening, waardeur ŉ mens kan afkyk in die kelderkamer op die stapel klippe onder die grond. Die klippe word deur ŉ venster in die muur tussen die voor- en agterwiele aan weerskante van die gebou verlig.
Die simboliek van hierdie monument is drieledig. Dit stel die wa as woning, as vesting en as kerk voor.
Die derde en finale monument
Teen die einde van die are sestig het daar ŉ beweging ontstaan om die slagvelde van Suid-Afrika te restoureer, bedoelende daarmee dat die terrein so na as wat moontlik is, tot die oorspronklike teruggebring word, sodat die besoeker hom ŉ voorstelling kan maak van wat daar afgespeel is. Bloedrivier is in 1967 deur die Historiese Monumentkommissie tot historiese gedenkwaardigheid verklaar en as eerste projek aangepak. ŉ Loodskomitee, met verskillende belangegroepe daarin verteenwoordig, en onder die dinamiese leiding van mnr. Marius Jooste van Perskor, het ywerig aan die werk gespring en R800 000 is ingesamel.
Daar is besluit om ŉ lewensgetroue voorstelling van die walaer van 1838 te probeer gee. Die ontwerp van Kobus Esterhuizen is gekies: 64 verbronste ysterwaens, in ŉ halfsirkel om die klipstapel opgestel, kakebeenwaens met veghekke is posisie, sweepstokke en lanterns, alles so realisties moontlik. Die Coert Steynberg-monument moes verwyder word. Dit is hoër op by die ingang van die terrein heropgestel. Die klipstapel het gebly, sover moontlik gesuiwer van klippe en bakstene wat later bygegooi is, ook so na as moontlik terug na die oorspronklike. Dit is oordek met ŉ deurskynende epoksiehars om dit teen vandalisme te beskerm. Die inwyding het op 16 Desember 1971 plaasgevind, waargeneem deur die destydse eerste minister, mnr. B.J. Vorster.
Beheer en versorging
Na die onthulling van die Bloedriviermonument het die Bloedrivierkomitee opgehou om te bestaan en het die Nederduits Hervormde of Gereformeerde Kerk amptelik in 1949 toesig oor die Monument oorgeneem. In die 1990’s versoek die NG Kerk van Natal die Federasie van Afrikaanse Kultuurvereniginge (FAK) om die eienaarskap van die Bloedrivier-geloftefeesterrein oor te neem en, ingevolge artikel 21 van die Maatskappyewet, kom die Stigting vir die Bloedriviergelofteterrein tot stand, met rolspelers soos die FAK, Afrikanerbond, Nasionale Vroueraad, Afrikaner Volkswag, Federasie van Rapportryerbewegings, Junior Rapportryers, die Suid-Afrikaanse Onderwysunie en die Voortrekkers.
Die Voortrekkermuseum in Pietermaritzburg het die terrein van 1993 tot 1998 bestuur en ŉ subsidie van die Staat daarvoor ontvang. Die Staat, en daarmee ook die Voortrekkermuseum, het hom egter in 1998 formeel aan die terrein onttrek en die Stigting vir Bloedriviergelofteterrein moes die volle verantwoordelikheid vir die terrein aanvaar. Die uitvoerende bestuur van die terrein is in 2002 na die Voortrekkermonument oorgedra.
Grasrivier (Gourits)
Die Grasrivier is 'n ooswaartsvloeiende rivier in die Wes-Kaap, Suid-Afrika. Dit vloei deur die Gamkaspoort oos van Laingsburg en wes van Prins Albert, en is in die opvanggebied van die Gouritsrivier.
Bloupiet
Identifikasie
Die vis word tot 10 cm lank. Dit het 'n lang, smal lyf wat helderblou is en geel is aan die onderkant. Die agterkant van die dorsale vin is ook geel asook die pektorale-, anale- en stertvinne. Die vis leef in vlak koraal- en rotsriwwe in water wat 1 tot 25 m diep is. Hulle is gewoonlik alleenlopend en verkies die rommelareas by die bodem van die riwwe. Die visse is sku en bly naby hulle skuilings en vreet soöplankton.
Newclare
Newclare is 'n voorstad van Johannesburg, sowat 8 km wesnoordwes van die stadsaal.
Newclare grens in die weste aan Bosmont en in die ooste aan Coronationville. Westbury is noord daarvan geleë en Newlands noordwes. Newclare is omstreeks 1905 op die die suidelikste deel van die plaas Waterval uitgelê en op 28 Oktober 1912 as 'n goedgekeurde township (of dorpsgebied) geproklameer. Die naam is afgelei van twee ouer voorstede in die omgewing, Newlands en Claremont.
Son
Die son is die ster in die middel van ons sonnestelsel. Die aarde, asook verskeie ander materie soos planete, asteroïdes, meteorides, komete en stof, wentel om die son. Die son wentel op sy beurt weer om die middelpunt van die melkweg - die sterrestelsel wat ons sonnestelsel bevat. Die son bevat ongeveer 99.8% van die sonnestelsel se massa. Energie van die son - in die vorm van insolasie van sonlig - onderhou amper alle lewe op die Aarde deur fotosintese en is die dryfkrag agter die Aarde se klimaat en weer.
Opsomming
As die grootste en mees belangrike liggaam in ons sonnestelsel, is talle metodes van verwyderde waarneming reeds geskep om die verskillende aspekte van die Son te meet. Buiten die fisieke kenmerke van hierdie ster, word ook die chemie onderliggend aan die oordrag van hitte- en lig-energie in die teks hieronder verken en verklaar, asook 'n ruwe skatting van hoeveel jare die Son nog oor het voordat dit soos alle ander verouderde sterre uitsterf.
Die son is die grootste kenmerk in ons sonnestelsel, al is dit maar net 'n ster soos alle ander sterre in ons Melkweg. Die ooglopende verskil in grootte en intensiteit is maar bloot weens ons nabyheid aan die Son: die Son is slegs agt ligminute weg van ons af, terwyl ander sterre minstens 'n paar ligjare van ons af is.
Fisieke struktuur
Die Son se massiewe struktuur word bepaal deur drie vername sones: die kern, die stralingsone en die konvektiewe sone. Die funksies en kenmerke van elk word hieronder bespreek.
Die temperatuur en druk in hierdie deel van die Son se volume is, soos verwag kan word, intens: Die kern het na raming 'n temperatuur van 15 000 000 °C en 'n druk van 340 miljard keer die lugdruk by die Aarde se seevlak. Dié druk is as gevolg van die Son se swaartekrag, wat die enorme massa van die res van die Son binnewaarts trek. Dit skep die perfekte omstandighede vir kernfusie-reaksies om plaas te vind, en dit is hierdie reaksies wat die Son se energie skep. (Sien die inligtingkassie: “Die fisika van sonlig”.)
Die energie wat geskep word (sonuitstraling), is verantwoordelik vir die lewe op ons planeet. Die Aarde se atmosfeer verdedig ons teen die meeste van die bestraling wat as te sterk vir ons behoeftes gereken word.
Hierdie gedeelte van die Son se binnekant strek tot 55 % vanaf die kern met die radius langs. Die hooffunksie van hierdie sone is om energie vanaf die kern oor te dra na die oppervlak deur middel van uitstraling. Dit word bereik deur middel van fotone – kwantums of klein pakkette, bestaande uit lig of magnetiese energie – op die volgende wyse: Fotone word binne-in die Son se liggaam geskep, maar word deur gasmolekules geabsorbeer voordat hulle verder as 'n miljoenste van 'n meter kan beweeg.
Tussen hierdie en die volgende sone word 'n raakvlaksone bekend as die tagokline aangetref. Al het hierdie laag slegs die afgelope aantal jare die onderwerp van wetenskaplike studies geword, het dit duidelik geword dat hierdie dun laag groot veranderings in fisiese karakter ondergaan. Daar is ook reeds voorgestel dat hierdie laag die oorsprong van die Son se magneetveld is.
In die laaste sone van die Son se binnekant is die temperatuur ‘koel’ genoeg om die swaarder ione toe te laat om hul elektrone te behou. Aangesien dit uitstraling baie moeilik maak, help konveksiestrome die oordrag van energie (beweging van fotone) aan deur die fotone na die oppervlak aan te dryf. Hierdie sone beslaan die laaste 30 % van die Son se radius en kan geag word as die streek waar die fotone hul laaste aandrywing na die oppervlak ontvang. Wanneer die laaste foton uiteindelik uit die Son se oppervlak ontsnap, word dit as lig- en hitte-energie vrygestel.
Kevin Eldon
Kevin Eldon (gebore 3 Oktober 1960) is 'n Engelse akteur en skrywer. Hy is bekend vir sy rolle in die rolprente Hot Fuzz (2007) en Four Lions (2010), en in die televisiereekse This Morning with Richard Not Judy (1998) en Nighty Night (2004).
Son
Fisieke struktuur
Daar word beraam dat 700 miljoen ton waterstof elke sekonde verbruik word – en na helium-as omgeskakel word – om 5 miljoen ton sonenergie te produseer. Dit bepaal die tempo waarin die Son homself ‘uitbrand’. Die Son is egter so enorm dat, ten spyte van die daaglikse brandstofverbruik, daar steeds genoeg brandstof is om die nog 10 miljard jaar lank te hou. Wanneer die Son uiteindelik al sy beskikbare brandstof uitbrand, sal die swaartekrag daartoe lei dat dit insak. As dit gebeur, sal die kern selfs groter druk ervaar en derhalwe verhit en hierdie hitte deur na die boonste lae uitstraal, wat ongetwyfeld sal uitsit. Met verdere uitsetting sal die Son uiteindelik 'n rooireus word – 'n baie groot, koel ster wat sy waterstofhulpbronne opgebruik het.
Die radiusuitsetting sal so groot wees dat die Son se buitegrens die Aarde se ligging sal verbysteek en sodoende die planeet insluk en in werklikheid laat verdamp. Die volgende stadium in hierdie ingesakte ster se leeftyd sal die totstandkoming van 'n witdwerg wees. Dit vind plaas nadat die rooireus se totale heliumvoorraad na koolstof omgeskakel is, en die kern uitsit en afkoel. Verdere afkoeling sal lei tot die totstandkoming van 'n swartdwerg, maar die proses vanaf ster tot swartdwerg neem miljarde jare.
Atmosfeer
Soortgelyk aan die Aarde het die Son ook 'n atmosfeer wat dit omring. Die Son se atmosfeer bestaan ook uit drie sones, naamlik die fotosfeer, die chromosfeer en die korona.
Net bokant die oppervlak is die fotosfeer, die enigste deel van die Son se atmosfeer wat vanaf die Aarde sigbaar is. Dit is 300–400 km diep en het 'n temperatuur wat soortgelyk is aan die oppervlak (± 5 500 °C). Beelde wat van die fotosfeer geneem is, dui aan dat dit 'n korrelrige of gestippelde voorkoms het as gevolg van die oppervlakkonveksie (huidige selle wat vanaf die konvektiewe sone na die oppervlak opwel).
Natuurlik verlaag die temperatuur namate die afstand vanaf die Son toeneem, so die gasse op die buitewyke van hierdie sone straal nie soveel ligenergie as dié nader aan die oppervlak uit nie. “Randverdonkering” is die naam wat gegee word aan die effek wat die visuele verdonkering van die buiterande van die fotosfeer beskryf: Aangesien hierdie rande donkerder voorkom, lyk dit vanaf die Aarde asof die Son 'n skerp rand reg rondom het. Hierdie grens dui die oorgang van hierdie sone na die volgende aan.
Hierdie sone van die Son se atmosfeer strek vanaf die fotosfeer se grens op tot ongeveer 2 000 km daarvandaan, en die temperatuurreeks by hierdie diepte is vanaf ± 4 200 °C tot ± 9 700 °C. Daar word aanvaar dat hierdie sone deur middel van konveksie verhit word deur die onderliggende fotosfeer. Meer spesifiek: Relatief klein vingers warm gas vanaf die fotosfeer bars deur die chromosfeer se grens en verhit die omliggende gasmolekules.
Hierdie vingers, wat as sonspykers bekend staan, duur net 'n paar sekondes, al kan hulle tot lengtes in die omgewing van 5 000 km bokant die fotosfeer uitstrek.
Die finale laag van die Son se atmosfeer is die grootste in terme van volume en strek miljoene kilometers weg vanaf die chromosfeer/korona-grens. Dit is die deel van die Son se atmosfeer wat gesien kan word tydens 'n sonsverduistering – die dynserige lig wat die Son se teenwoordigheid agter die Maan aandui.
Ten spyte van die temperatuurpatroon wat waargeneem word in die fotosfeer en chromosfeer (waar temperatuur verlaag as die afstand van die son af vermeerder),vertoon die korona 'n ongewoon hoë temperatuur – in die omgewing van 2 miljoen grade Celsius! Die rede hiervoor is steeds onduidelik, maar daar word vermoed dat dit iets te doen het met die Son se magneetveld. Koronagapings is kenmerkend van areas wat koeler as hul omliggende streke blyk te wees, en wat sonwind toelaat om vanuit die korona na dieper ruimte te ontsnap.
Kenmerke en karaktertrekke
Pare relatief koel en donker kolle verskyn nou en dan op die fotosfeer. Hierna word verwys as sonvlekke. Hierdie kenmerke is in werklikheid verskriklik sterk magneetvelde wat deur die fotosfeer dring. Hulle word altyd in pare opgemerk, aangesien die veldlyne deur een sonvlek binnegaan word en na die fotosfeer terugkeer deur die ander een.
Elke elf jaar bereik die sonsiklus 'n tydperk waartydens sonvlek-aktiwiteit dramaties toeneem. Die impetus agter hierdie sonsiklus is steeds onbekend, maar weer eens is die Son se magneetveld uitgesonder as 'n moontlike sleutelrolspeler. Deur die studie van sonvlekke kon wetenskaplikes die Son se rotasiefrekwensie vasstel: Die Son roteer een maal elke 27 dae om sy as.
Hoër op, in die chromosfeer, is daar waargeneem dat gaswolke opstyg en rig op die magneetvelde wat deur die sonvlekke geskep word. Hierdie gaswolke, bekend as sonvuurtonge, kan tot drie maande duur en oor die 50 000 km van die Son se oppervlak af strek.
Sonfakkels is uitbarstings van energie wat lyk asof hulle in die omgewing van sonvlektrosse in die fotosfeer ontplof. Hierdie ontploffings stel gas, elektrone, sigbare en ultra-violet lig, en X-strale vry. Wanneer hierdie wisselende tipes uitstraling die Aarde se atmosfeer bereik, tree hulle in 'n wisselwerking met die poolatmosfere en skep die auroras – aurora borealis in die noorde en aurora australis in die suide.
Sonvlamme kan ook inmeng met kommunikasiestelsels, aangesien hulle verwante uitstralings die atmosfeer ioniseer, wat satellietkommunikasie (via radiogolwe) onmoontlik maak.
Chemiese samestelling van die Son
Een van die belangrikste tegnieke wat wetenskaplikes help om die chemiese samestelling van die son te ondersoek, word spektroskopie genoem. Dit behels die ondersoek van die lig wat deur 'n witgloeiende liggaam uitgestraal word. Dit word gedoen met behulp van 'n instrument, die spektroskoop, wat in staat is om wit lig in sy onderskeie golflengtes op te breek. Aangesien die son uit gasse by 'n baie hoë temperatuur bestaan, kan sy samestelling op hierdie manier ondersoek word.
As sonlig deur 'n nou spleet val, en daarna deur 'n prisma en 'n lenssisteem, word die wit lig in 'n reeks kleure, die sigbare spektrum, opgebreek. Hierdie kleure strek van rooi tot violet. In hierdie spektrum is daar ook 'n groot aantal donker lyne, wat as Fraunhofer-lyne bekend staan. Hierdie lyne, wat na hul ontdekker, Fraunhofer, genoem is, kom op ongereelde afstande in die spektrum voor, en het verskillende intensiteite. Aangesien elke chemiese element sy eie spesifieke reeks van verwante lyne voortbring, was dit moontlik om die verskillende elemente wat in die buitenste atmosfeer van die son aanwesig is, te identifiseer.
Digtheid
Hoewel die son veel groter as die aarde is, is sy gemiddelde digtheid heelwat kleiner as die van ons planeet. Die digtheid van die son as geheel is 1,41 keer so groot soos dié van water, wat heelwat minder is as die digtheid van 5,52 van die aardbol. Elke kubieke meter van die son bevat dus gemiddeld net sowat 'n kwart soveel materie as 'n kubieke meter van die aarde, maar tog meer as 1 m3 water.
Ofskoon die son digter is as water, meen sterrekundiges tog dat die son as geheel vanweë sy hitte gasagtig is. Die vermoede is ook dat die son aan sy binnekant digter is as in die buitenste lae – in die omgewing van 100 keer digter as water. Dit beteken dat die massa van een kubieke meter van die binneste sonmassa sowat 100 000 kg is.
Beweging
Ons het reeds genoem dat die oënskynlike beweging van die sonvlekke inligting verskaf oor die son se rotasie om sy eie as. Sterrekundiges het egter gevind dat, omdat die son 'n gasliggaam en nie 'n vaste liggaam soos die aarde is nie, verskillende dele daarvan met verskillende snelhede roteer. 'n Punt op die ewenaar van die son voltooi 'n omwenteling in minder as 26 dae; by breedtegraad 20 roteer dit in sowat 26 dae, en op 46° breedte in byna 28 dae. Nader aan die pole is dit uiters moeilik om die snelheid noukeurig te bepaal, maar dit lyk asof 'n omwenteling naby die pool in omtrent 34 dae voltooi word.
Oorblywende leeftyd
Volgens die tweede wet van termodinamika kan die son nie vir ewig brand nie. Na beraming het die son nog 7 tot 8 miljard jaar voor dit sal vergaan.
Friedrich Dollmann
Friedrich Karl Albert Dollmann (2 Februarie 1882 - 28 Junie 1944) was 'n Duitse generaal tydens die Tweede Wêreldoorlog wat vanaf die Slag van Frankryk en die vroeë fases van die Geallieerde inval in Normandië tot en met sy dood in Junie 1944 in bevel was van die 7de Duitse leër.
Katy Kurtzman
Katy Kurtzman (gebore 16 September 1965) is 'n Amerikaanse aktrise en vervaardiger. Sy is bekend vir haar rolle in die televisiereekse Walt Disney's Wonderful World of Color (1954), Little House on the Prairie (1974), en Dynasty (1981).
Tsjalga
Net soos turbo-folk word ook tsjalga deur herhalende ritmes en melodieë asook invloede van 'n verskeidenheid musikale genres oorheers wat tiperend vir die musiek van Balkanlande is - soos Arabiese, Turkse, Griekse en Roma-musiek, maar ook flamenco en klezmer. 'n Belangrike onderwerp in liedtekste is die belangstelling in seks en merkprodukte.
Bekende sangeresse van die genre sluit Malina (Малина) Ivana (Ивана), Desi Slava (Деси Слава), Emilia Walewa (Емилия Вълева), Preslawa (Пρеслава), Anelija (Анелия), Marija (Мария), Gloria (Глория) en Sofi Marinowa (Софи Маринова). Azis (Азис) is een van die gewildste manlike popfolk-sterre.
Die belangrikste Bulgaarse popfolk-etiket Payner (Пайнер) het sy eie musiekkanaal, Planeta Payner (Планета Пайнер), gestig wat byna uitsluitlik popfolk-titels speel.
Johannes Blaskowitz
Johannes Albrecht Blaskowitz (10 Julie 1883 - 5 Februarie 1948) was 'n Duitse generaal tydens die Tweede Wêreldoorlog en ontvanger van die Ridderkruis van die Ysterkruis (met eikeblaar en swaarde).
Blaskowitz het die 8ste leër gelei tydens die inval van Pole en was van 1939 tot 1940 die opperbevelhebber van die besette Pole; hy het verskeie memorandums aan die Duitse Hoë-kommando gerig ten einde teen die SS-gruweldade te betoog. Hy het ook doodsvonnisse aan lede van die SS uitgereik vir misdade teen die burgerbevolking. Hy is ontslaan, maar toe weer aangestel. Hy was onder leiding van die weermaggroep G tydens die Geallieerde inval in Suid-Frankryk en tydens Operasie Nordwind, te wete die laaste groot Duitse offensief van die Tweede Wêreldoorlog aan die Westelike Front.
Na die oorlog is hy aangekla van oorlogsmisdade in die Hoë-kommando-verhoor in Neurenberg. Hy het op 5 Februarie 1948 selfmoord gepleeg. Hy is postuum vrygespreek van alle aanklagte.
Gespikkelde tongvis
Die Gespikkelde tongvis (Pardachirus marmoratus) is 'n vis wat in die westelike Indiese Oseaan, die Rooisee en aan die ooskus van Afrika vanaf die Persiese Golf tot by Durban voorkom. In Engels staan die vis bekend as die Speckled sole.
Voorkoms
Die lyf is lig grondkleurig en die kop, lyf en vinne is bedek met bruin en swart kolletjies. By die basis van die dorsale en anale vinne is twee kliere wat 'n melkerige toksien afskei wat die vis onsmaaklik laat smaak vir roofvisse.
Habitat
Die vis kom voor in die sanderige gedeeltes van koraalriwwe in water van 1 – 25 m diep.
Edward Norris
Edward Norris (10 Maart 1911 – 18 Desember 2002) was 'n Amerikaanse akteur. Hy was bekend vir sy rolle in die rolprente Boys Town (1938), Jungle Queen (1945), Decoy (1946), en The Mysterious Desperado (1949).
San-en-Khoi-volksmoordgedenkteken
Die San-en-Khoi-volksmoordgedenkteken (1702-1809) (Engels: San and Khoi genocide memorial) gedenk die gesneuweldes van die San en Khoi in hul vryheidstryd. Hierdie monument staan op 'n koppie buite Graaff-Reinet op die pad na Port Elizabeth en wil erkenning gee aan die San en Khoi as die eerste inheemse mense wat 'n stryd gevoer het om Suid-Afrika te bevry. Veral die rol van Kabo, Heikon, Ndlambe en Makana as leiers in die strewe na geregtigheid, vrede en vryheid word herdenk. Hierdie gedenkteken is op 17 Maart 2006 onthul deur mev. Nomsa Jajula, die Lid van die Uitvoerende Raad vir Sport, Ontspanning en Kultuur van die Provinsie Oos-Kaapland.
Dudi Sela
David "Dudi" Sela (Hebreeus: דודי סלע; gebore 4 April 1985 in Kiryat Shmona, Israel) is 'n voormalige Israeliese professionele tennisspeler.
Grand Slam-rekord
Die tabel toon Sela se prestasie tydens elk van die Grand Slam-toernooie in mansenkels waaraan hy deelgeneem het:
UNPO
Die UNPO (Engels: Unrepresented Nations and Peoples Organization; Afrikaans: Organisasie van Onverteenwoordigde Nasies en Volkere) is 'n demokratiese, internasionale ledeorganisasie. Die UNPO se hoofkwartier is in Den Haag, Nederland.
Doel
Die UNPO bestaan uit inheemse mense, besette nasies, minderhede en onafhanklike state of gebiede wat saam veg vir hul mense- en kulturele regte, die behoud van hul eie omgewing, en die vind van geweldlose oplossings vir konflikte wat hulle kwel.
Beginsels van die UNPO
UNPO het 5 belangrike beginsels:
Lede
Die volgende is die 47 lede wat op die UNPO se Nasies & Volke-blad verskyn, die organisasies wat hull tans verteenwoordig en die datums waarop hulle by die UNPO aangesluit het (oorspronklike lede word met ’n blou agtergrond uitgeken):
Voormalige lede
Sommige lede van die UNPO het die organisasie verlaat as gevolg van erkenning deur die VN, outonomie-ooreenkomste of weens ander redes.